CELEX: 32015D1320
Language: lt
Date: 1438214400000
Title: 2015 m. liepos 30 d. Komisijos įgyvendinimo sprendimas (ES) 2015/1320 dėl nuorodų į čiulptuko laikiklio, čiulptukų, mokomųjų plūdriųjų plaukimo priemonių ir kepsninių standartus išbraukimo iš Europos Sąjungos oficialiojo leidinio pagal Europos Parlamento ir Tarybos direktyvą 2001/95/EB (Tekstas svarbus EEE)

31.7.2015   
            
            
               LT
            
            
               Europos Sąjungos oficialusis leidinys
            
            
               L 203/29
            
         KOMISIJOS ĮGYVENDINIMO SPRENDIMAS (ES) 2015/1320
   2015 m. liepos 30 d.
   dėl nuorodų į čiulptuko laikiklio, čiulptukų, mokomųjų plūdriųjų plaukimo priemonių ir kepsninių standartus išbraukimo iš Europos Sąjungos oficialiojo leidinio pagal Europos Parlamento ir Tarybos direktyvą 2001/95/EB
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2001 m. gruodžio 3 d. Europos Parlamento ir Tarybos direktyvą 2001/95/EB dėl bendros gaminių saugos (1), ypač į jos 4 straipsnio 2 dalies trečią ir ketvirtą pastraipas,
   pasikonsultavusi su komitetu, įsteigtu pagal 2012 m. spalio 25 d. Europos Parlamento ir Tarybos reglamento (ES) Nr. 1025/2012 dėl Europos standartizacijos, kuriuo iš dalies keičiamos Tarybos direktyvos 89/686/EEB ir 93/15/EEB ir Europos Parlamento ir Tarybos direktyvos 94/9/EB, 94/25/EB, 95/16/EB, 97/23/EB, 98/34/EB, 2004/22/EB, 2007/23/EB, 2009/23/EB ir 2009/105/EB ir panaikinamas Tarybos sprendimas 87/95/EEB ir Europos Parlamento ir Tarybos sprendimas Nr. 1673/2006/EB (2), 22 straipsnį,
   kadangi:
   
               (1)
            
            
               Direktyvos 2001/95/EB 3 straipsnio 1 dalimi gamintojai įpareigojami pateikti rinkai tik saugius gaminius;
            
         
               (2)
            
            
               pagal Direktyvos 2001/95/EB 3 straipsnio 2 dalies antrą pastraipą gaminys turi būti laikomas saugiu (atsižvelgiant į riziką ir rizikos kategorijas, kurioms taikomi atitinkami nacionaliniai standartai), kai jis atitinka neprivalomus nacionalinius standartus, kuriais perkeliami Europos standartai, nuorodas į kuriuos pagal tos direktyvos 4 straipsnį Komisija paskelbė Europos Sąjungos oficialiajame leidinyje;
            
         
               (3)
            
            
               pagal Komisijos sprendimą C(2004) 1493 (3) Komisija paskelbė Europos Sąjungos oficialiojo leidinio C serijoje nuorodas į standartus EN 12586:1999 ir EN 12586:1999/AC:2002 dėl čiulptuko laikiklio ir standartą EN 1400:2002 (1, 2 ir 3 dalis) dėl čiulptukų;
            
         
               (4)
            
            
               pagal Komisijos sprendimą 2005/718/EB (4) Komisija paskelbė Europos Sąjungos oficialiojo leidinio C serijoje nuorodas į standartus EN 13138: 2002 dėl mokomųjų plūdriųjų plaukimo priemonių ir EN 1860-1:2003 dėl kepsninių;
            
         
               (5)
            
            
               Europos standartizacijos komitetas atsiėmė standartus EN 12586:1999, EN 12586: 1999/AC:2002, EN 1400:2002 (1, 2 ir 3 dalys), EN 13138-2:2002 ir EN 1860-1:2003. Šie standartai, kurių nebėra, neužtikrina atitikties bendrajam saugos reikalavimui;
            
         
               (6)
            
            
               todėl šių standartų nuorodos Europos Sąjungos oficialiajame leidinyje turėtų būti panaikintos;
            
         
               (7)
            
            
               šiame sprendime nustatytos priemonės atitinka Direktyva 2001/95/EB įsteigto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Toliau nurodytų standartų nuorodos panaikinamos Europos Sąjungos oficialiajame leidinyje:
   
               a)
            
            
               EN 12586:1999 ir EN 12586:1999/AC:2002 „Vaiko naudojami ir jo priežiūros gaminiai. Čiulptuko laikiklis. Saugos reikalavimai ir bandymo metodai“;
            
         
               b)
            
            
               EN 1400-1:2002 „Vaiko naudojami ir jo priežiūros gaminiai. Kūdikių ir mažų vaikų čiulptukai. 1 dalis. Bendrieji saugos reikalavimai ir informaciją apie gaminį“;
            
         
               c)
            
            
               EN 1400-2:2002 „Vaiko naudojami ir jo priežiūros gaminiai. Kūdikių ir mažų vaikų čiulptukai. 2 dalis. Mechaniniai reikalavimai ir bandymai“;
            
         
               d)
            
            
               EN 1400-3:2002 „Vaiko naudojami ir jo priežiūros gaminiai. Kūdikių ir mažų vaikų čiulptukai. 3 dalis. Cheminiai reikalavimai ir bandymai“;
            
         
               e)
            
            
               EN 13138-2:2002 „Mokomosios plūdriosios plaukimo priemonės. 2 dalis. Plūdriųjų priemonių bandymo metodai ir joms keliami saugos reikalavimai“;
            
         
               f)
            
            
               EN 1860-1:2003 „Kepimo prietaisai, kietasis kuras ir prakurai kepsninėse. 1 dalis. Keptuvų deginamas kietasis kuras. Reikalavimai ir bandymo metodai“.
            
         2 straipsnis
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2015 m. liepos 30 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 11, 2002 1 15, p. 4.
   
      (2)  OL L 316, 2012 11 14, p. 12.
   
      (3)  2004 m. balandžio 23 d. Komisijos sprendimas C(2004) 1493 dėl tam tikrų standartų atitikties Europos Parlamento ir Tarybos direktyvoje 2001/95/EB numatytam bendrajam saugos reikalavimui ir tų standartų nuorodų skelbimo Oficialiajame leidinyje.
   
      (4)  2005 m. spalio 13 d. Komisijos sprendimas 2005/718/EB dėl tam tikrų standartų Europos Parlamento ir Tarybos direktyvoje 2001/95/EB numatyto bendro saugos reikalavimo atitikimo ir tų standartų nuorodų skelbimo Oficialiajame leidinyje (OL L 271, 2005 10 15, p. 51).